Seppo Suorsa on suoltanut kerrassaan mainioita Areena-gladiaattoripelejään jo… Ties miten kauan. Ensimmäinen Areena ilmestyi jo joskus C64:lle ja Areena 2 PC:lle 1995. Viime vuonna ilmestyi sitten Areena 7, jota Suorsa onkin päivittänyt sittemmin oikein urakalla.

Herra kertoo tämmöisiä:

Sitten Areena 7:n julkaisun peliin on tullut kaikenlaista uutta mukavaa:

Ja millainen peli itse onkaan?

Areena-peleissä manageroidaan gladiaattorijoukkuetta miekan ja magian maailmassa. Pelaaja voi värvätä monenlaisia taistelijoita joukkueeseensa, esimerkiksi näppäriä hobitteja, viisaita velhoja ja väkivahvoja minotaureja. Gladiaattorit varustetaan asein, panssarein ja loitsuin. Taistelut muita joukkueita vastaan ratkaistaan vuoropohjaisissa, taktisissa taisteluissa. Voit käskyttää itse joukkuettasi taistelussa tai jättää sen tekoälyn hoidettavaksi. Kyvyt kehittyvät taisteluissa onnistumisten myötä. Menestyminen vaatiikin pelaajalta lahjakkaiden gladiaattorien kärsivällistä luotsaamista taitaviksi veteraaneiksi, joiden miekkojen ja loitsujen edessä pahimmatkin vastustajat vapisevat.